Barista

Barista ( 'kavos ruošimo meistras') – kavos (paprastai espreso) ruošimo profesionalas,http://www.patiekalai.lt/zodynas/barista/258/ Apie baristą žodyne dirbantis kavinėje, bare, restorane, gerai išmanantis kavas ir daugybę jos paruošimo būdų.

Įgudęs barista išmano įvairių modelių espreso kavos aparatus, kuriais gali paruošti įvairiausių skonių gėrimus pagal kliento pageidavimą, nustebinti įdomiais kavos deriniais su įvairiais priedais. Savo profesinėje veikloje barista domisi įvairiais kavos paruošimo būdais, kavos pupelių keliais, kol jos pasiekia galutinį vartotoją per puodelį kavos. Tai ne tik praktika, bet ir nuolatinis mokymasis, nes kavos pasaulio tendencijos greitai kinta, atsiranda naujų paruošimo būdų, naujos įrangos ir paruošimo technikų. Piešimas ant kavos, vadinamasis Latte art, yra vienas iš baristos, įvaldžiusio įvairias piešimo ant pieno putos technikas, darbo rezultatų.

Vyksta baristų pasaulio čempionatai (World Barista Champioship, WBC). Juose dalyvauja ir lietuviai. Organizuojami ir panašūs Lietuvos čempionatai.http://www.zurnalistika-kitaip.lt/izymybes-kitaip/barista-ieva-malijauskaite-nera-ir-artimiausiu-metu-nebus-masinos-kuri-pakeistu-zmogaus-darb  Nėra mašinos, kuri pakeistų baristos darbą Lietuva yra tarp sparčiai tobulėjančių valstybių kavos kultūros atžvilgiu, nes vis daugiau žmonių pradeda skirti ir vertinti gerą kavą, auga bendra kavos gėrimo kultūra, organizuojami baristų mokymai.

 Taip pat skaitykite 
 Barmenas
 Someljė

 Šaltiniai 

 Nuorodos 

 Baristų pasaulio čempionatai 
 Baristų darbo pavyzdžiai 

Kategorija:Kavos paruošimas
Kategorija:Profesijos